Diari Oficial de la Generalitat Valenciana


Sumari del DOGV 6583, del 09-08-2011 (2011/8800)

RESOLUCIÓ de 4 d'agost de 2011, de la consellera d'Agricultura, Pesca, Alimentació i Aigua, per la qual es delega la resolució de concessió i el pagament d'ajudes del sector de la pesca i l'aqüicultura en el secretari autonòmic.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6583

Data del DOGV
:   09-08-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8800


Data del document
:   04-08-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Pesca, Alimentació i Aigua
    * delegació de poders
    * competència administrativa

RESOLUCIÓ de 4 d'agost de 2011, de la consellera d'Agricultura, Pesca, Alimentació i Aigua, per la qual es delega la resolució de concessió i el pagament d'ajudes del sector de la pesca i l'aqüicultura en el secretari autonòmic. [2011/8800]  
En el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, s'assigna a la d'Agricultura, Pesca, Alimentació i Aigua les competències en matèria d'agricultura, ramaderia, pesca, alimentació i recursos hídrics.  
En el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, s'atribuïx a la Secretaria Autonòmica d'Agricultura, Pesca, Alimentació i Aigua les funcions que li atribuïx l'article 68 de la Llei del Consell en matèria de foment i garantia agrària, política agrària comuna, desenvolupament rural, investigació agrària, programes operatius, empreses agroalimentàries, cooperativisme agrari, producció i comercialització agrària, ramaderia i pesca, protecció, qualitat, innovació i tecnologia agroalimentària, relacions amb la Unió Europea en les esmentades matèries, així com recursos hídrics.  
Al seu torn, i en virtut de l'esmentat Decret 75/2011, com a òrgan jeràrquicament dependent de la Secretaria Autonòmica, la Direcció General de Producció Agrària, Ramaderia i Pesca assumix les funcions en matèria d'infraestructures agràries, investigació agrària, experimentació, capacitació i transferència tecnològica, política agrària comuna, protecció agroalimentària, pesca, ordenació del sector pesquer, programes operatius en este àmbit i ramaderia, és a dir, assumix la competència en matèria de pesca marítima que anteriorment posseïa la Direcció General d'Empreses Agroalimentàries i Desenvolupament del Medi Rural, en virtut del derogat Decret 121/2007, de 27 de juliol, del Consell, pel qual s'aprovava el Reglament Orgànic i Funcional de la Conselleria d'Agricultura, Pesca i Alimentació.  
  
En este sentit, en l'Orde de 26 de novembre de 2007, de la Conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura, s'establia en els seus articles 17.10 i 20.4 la delegació en el director general d'Empreses Agroalimentàries i Desenvolupament del Medi Rural, competència assumida en l'actualitat per la Direcció General de Producció Agrària, Ramaderia i Pesca, en virtut del precitat Decret 75/2011, la resolució i la concessió de les ajudes, així com l'autorització del seu pagament.  
Amb la finalitat de fer més àgil la gestió dels assumptes la competència dels quals té assignada la Conselleria d'Agricultura, Pesca, Alimentació i Aigua, i d'acord amb el principi d'eficiència que ha de regir l'actuació de les administracions públiques, es considera oportú, delegar determinades atribucions en el secretari autonòmic de la precitada Conselleria.  
En virtut d'això, i de conformitat amb allò que s'ha disposat en els articles 28 i 63 de la Llei del Consell i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:   
  
Primer  
Delegar en el secretari autonòmic de la Conselleria d'Agricultura, Pesca, Alimentació i Aigua les atribucions següents:  
1. La resolució i la concessió de les ajudes en matèria de pesca i aqüicultura.  
2. L'autorització del pagament de les ajudes en matèria de pesca i aqüicultura.  
  
Segon  
Esta delegació d'atribucions podrà ser revocada en qualsevol moment per l'òrgan delegatori, de conformitat amb allò que s'establix en l'article 63.5 de la Llei del Consell, i en l'article 13.6 de la Llei de Règim Jurídic de les Administracions Públiques i del Procediment Administratiu Comú. Les atribucions delegades en esta resolució podran ser avocades, en els termes i amb els requisits que s'establixen l'article 14 d'esta última norma.  
  
Tercer  
En tots aquells supòsits en què es faça ús d'esta delegació s'haurà de fer constar expressament en la resolució o acte que s'adopte, i es consideraran dictades per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Quart  
Esta resolució produirà efecte des de l'endemà de la publicació en el Diari Oficial de la Comunitat Valenciana.  
  
València, 4 d'agost de 2011.- La consellera d'Agricultura, Pesca, Alimentació i Aigua: Maritina Hernández Miñana.